﻿ कंपनी अपने उत्पादों को लेकर विश्वसनीयता बनाए रखें : पासवान
कंपनी अपने उत्पादों को लेकर विश्वसनीयता बनाए रखें : पासवान
टैग: #newdelhi, #fmcg, #e-commerce, #company
विश्वसनीयता बनाए रखने को कहा है ताकि उनका अपेक्षित विकास हो सके ।
नई दिल्ली : खाद्य, नागरिक आपूर्ति एवं उपभोक्ता मामलों के मंत्री राम विलास पासवान ने देश में नकली सामान के बढ़ते प्रचलन पर चिन्ता व्यक्त करते हुए कम्पनियों से अपने उत्पादों को लेकर विश्वसनीयता बनाए रखने को कहा है ताकि उनका अपेक्षित विकास हो सके ।
पासवान ने फिक्की की ओर से आयोजित खुदरा, एफएमसीजी और ई-कॉमर्स सम्मेलन को सम्बोधित करते हुए कहा कि अब लोग ई-कॉमर्स के माध्यम से घर बैठे सामान मंगाते हैं लेकिन उसकी गुणवत्ता, मिलावट और सामान नहीं आने को लेकर बड़े पैमाने पर शिकायत आ रही है। उन्होंने कहा कि कम्पनियों की साख बनी रहेगी तो उनका विकास निश्चत रूप से होगा।
उन्होंने एक कंपनी का नाम लेते हुए कहा कि हाल के वर्षों में उसके उत्पादों को लेकर आम लोगों में विश्वसनीयता बढ़ी है और उस पर भरोसा किया जा रहा है। उन्होंने कहा कि कई बार कुछ कम्पनियों के सामान की गुणवत्ता को लेकर जब शिकायत की जाती है तो उस पर कोई कार्रवाई नहीं की जाती है और कई बार तो कम्पनियों का ही पता नहीं चलता कि वह है कहां। घटिया उत्पादों और नकली सामानों को लेकर उद्योग जगत को ही सोचना चाहिए।